[{"text_idx": "#000025", "text": "Mae yn gartref i wybodaeth am iechyd meddwl yn Gymraeg ar y we. Mae\u2019n eithaf newydd, mae tri aelod arweiniol a thi\u0302m o gynorthwywyr- oll yn wirfoddolwyr- yn ei rhedeg. Yma mae Manon Elin yn siarad (yn ddwyieithog, Cymraeg a Saesneg) mwy am y wefan a\u2019i chyfraniad hi."}, {"text_idx": "#000026", "text": " is the home for information about mental health in Welsh on the web. It\u2019s quite new, and three leading members and a team of helpers- all volunteers- run it. Here Manon Elin speaks more (bilingually, Welsh and English) about it and her contribution."}, {"text_idx": "#000027", "text": "Rwyt ti\u2019n helpu i redeg y wefan .Pam wnaeth y ti\u0302m ei sefydlu?\nY prif reswm dros sefydlu\u2019r wefan oedd teimlo bod \u2018na wagle o ran gwybodaeth am iechyd meddwl yn Gymraeg ar y We. Roedd \u2018na ychydig o ddeunydd Cymraeg ar wefannau gwahanol eisoes, ond roedd popeth ar wasgar ac yn anodd dod o hyd iddo, felly mae yn ceisio dod a\u0302 phopeth ynghyd i un lle. Dwi\u2019n credu ei bod hi\u2019n eithriadol o bwysig fod pobl yn medru darllen am iechyd meddwl yn Gymraeg, gan ei fod yn aml yn teimlo\u2019n fwy personol ac yn haws i\u2019w uniaethu gydag, o gymharu a\u0302 darllen gwybodaeth yn Saesneg.\nYn ogystal a\u0302 darparu a rhannu gwybodaeth, roedden ni hefyd yn teimlo bod angen gofod i bobl rhannu eu profiadau ac i ddarllen am brofiadau eraill \u2013 ac i wneud hynny yn Gymraeg. O \u2018mhrofiad i, mae darllen am brofiadau pobl eraill, y galla\u2019i uniaethu a\u0302 nhw, yn medru bod yn hynod o bwerus. Mae\u2019n gwneud i chi sylweddoli bod pobl eraill yn mynd drwy brofiadau, ac yn wynebu heriau, tebyg i chi o ddydd i ddydd."}, {"text_idx": "#000029", "text": "Pwy yw\u2019r ti\u0302m sydd yn creu y wefan, a beth rwyt ti\u2019n cyfrannu i\u2019r prosiect?\nMae tri ohonom ni\u2019n rheoli\u2019r wefan o ddydd i ddydd \u2013 fi, Hedd Gwynfor a Sophie Ann. Mae\u2019r tri ohonom ni\u2019n gyfrifol am agweddau gwahanol. Er enghraifft, y prif bethau dwi\u2019n gyfrifol amdanynt yw\u2019r cyfryngau cymdeithasol a gosod erthyglau ar y wefan.\nMae hefyd gennym griw o bobl sy\u2019n cyfieithu erthyglau a gwybodaeth i\u2019r wefan. Mae pawb sydd ynghlwm a\u0302\u2019r wefan i gyd yn wirfoddolwyr, ac mae pob croeso i unrhyw un i gysylltu i gynorthwyo mewn unrhyw ffordd."}, {"text_idx": "#000030", "text": "Pa fath o ymateb ydych chi wedi derbyn ers lansio 18 mis yn o\u0302l?\nHyd yn hyn, rydyn ni wedi cael ymateb hynod o gadarnhaol, gyda phobl yn dweud bod y wefan wedi eu helpu nhw yn bersonol, ac wedi sbarduno nifer o drafodaethau ar iechyd meddwl.\nYn ystod y flwyddyn ddiwethaf, mae\u2019r wefan wedi cael dros 13,000 o ymweliadau unigol, gyda dros 30,000 o dudalennau wedi eu darllen, ac mae\u2019r wefan yn parhau i ddenu ymwelwyr newydd yn fisol.\nErs sefydlu\u2019r wefan, rydym wedi derbyn gwahoddiadau i drafod ac i gyd-weithio a\u0302 nifer o sefydliadau a mudiadau, yn eu plith y mae Llywodraeth Cymru, Comisiynydd y Gymraeg, Cymdeithas yr Iaith, Coleg Cymraeg Cenedlaethol, Mentrau Iaith Bangor a Chaerdydd, a\u2019r Urdd."}, {"text_idx": "#000031", "text": "Mae\u2019n bwysig bod pobl yn gallu byw eu bywydau yn yr iaith, ac mae\u2019r wybodaeth a\u2019r cyngor ar a\u2019r ap newydd sbon ap Cwtsh yn ddulliau ychwanegol i sicrhau hyn. Beth sydd ar gael i bobl sydd am dderbyn gwasanaethau iechyd meddwl trwy gyfrwng y Gymraeg?\nDwi\u2019n falch iawn i weld ap Cwtsh, gan ei fod yn ap wreiddiol Gymraeg. Dwi\u2019n gobeithio bydd hyn yn sbarduno rhagor o brosiectau a chynlluniau Cymraeg.\nYn anffodus, mae\u2019r gwasanaethau iechyd meddwl sydd ar gael yn Gymraeg yn brin iawn, ac yn amrywio\u2019n fawr ym mhob bwrdd iechyd, felly mae\u2019n fater o lwc i raddau ar ble \u2018rydych chi\u2019n byw os allwch chi gael gwasanaeth yn Gymraeg.\nDwi\u2019n gobeithio bydd y wefan yn annog mudiadau ac elusennau i sylweddoli pwysigrwydd darparu gwybodaeth ac adnoddau yn Gymraeg, ac yn cofio hynny wrth iddynt ddatblygu adnoddau yn y dyfodol."}, {"text_idx": "#000032", "text": "Mae trafodaethau o gwmpas iechyd meddwl wedi normaleiddio lot dros y ddeng mlynedd ddiwethaf yn y DU, ac mae\u2019n llawer mwy derbyniol i bobl ddweud \u2018dw i\u2019n delio gyda materion iechyd meddwl\u2019. Ond beth arall ddylai ddigwydd i helpu a chefnogi unigolion ac arwain trafodaeth gyhoeddus?\nDwi\u2019n cytuno bod llawer mwy o drafod ar iechyd meddwl wedi bod dros y blynyddoedd diwethaf, ond dyw hynny ddim yn cael ei adlewyrchu yn y gwasanaeth iechyd. Mae pobl dal yn gorfod aros misoedd i gael cymorth \u2013 sy\u2019n hynod o beryglus, heb so\u0302n am y diffyg gofal sydd ar gael yn Gymraeg.\nDwi\u2019n meddwl mai un o\u2019r ffyrdd gorau yw dysgu am gyflyrau gwahanol a\u2019u symptomau. Er bod cyflyrau gwahanol yn effeithio ar bobl yn wahanol, gallai dysgu am y prif symptomau helpu pobl i adnabod salwch yn eu hunain neu yn y bobl sy\u2019n agos atyn nhw, ac i ddeall yn well sut mae\u2019r cyflwr yn effeithio ar yr unigolyn.\nHefyd i ddeall fod gan bawb \u2018iechyd meddwl\u2019, yn yr un modd ag y mae gan bawb \u2018iechyd corfforol\u2019, a bod pethau gellid eu gwneud i edrych ar o\u0302l ein hiechyd meddwl, yn yr un modd a ni\u2019n edrych ar o\u0302l ein hiechyd corfforol. Mae pawb ar y sbectrwm o \u2018iechyd meddwl\u2019, ond nad yw iechyd meddwl pawb gystal a\u0302\u2019i gilydd."}, {"text_idx": "#000033", "text": "Mae gwefannau fel hyn yn gweithio\u2019n dda pan maen nhw\u2019n brosiectau cymunedol sydd yn dod a\u0302 phobl at ei gilydd. Sut all pobl gyfrannu i\u2019ch prosiect?\nMae croeso i unrhyw un i gysylltu i rannu eu profiadau, yn ddienw neu yn cynnwys eu henw, neu i helpu gyda\u2019r wefan mewn unrhyw ffordd \u2013 drwy rannu syniadau, cyfieithu, cymryd rhan mewn digwyddiadau, neu i gadw mewn cysylltiad.\nMae hefyd modd i bobl gyfrannu yn ariannol i gynnal a chadw\u2019r wefan.\nAc mae croeso i bawb ddod i\u2019r drafodaeth y byddwn yn ei chynnal yn Eisteddfod yr Urdd eleni ar y cyd a\u0302 Chymdeithas yr Iaith \u2013 rhagor o wybodaeth."}, {"text_idx": "#000034", "text": "Gan fod cyflyrau gwahanol yn effeithio ar bobl mewn ffyrdd gwahanol, mae\u2019r blogiau hyn yn werthfawr gan eu bod yn dangos sut mae cyflyrau gwahanol yn effeithio ar bobl yn eu bywydau o ddydd i ddydd."}, {"text_idx": "#000038", "text": "Y diweddaraf oddi wrth Erthyglau"}, {"text_idx": "#000039", "text": ": Beth yw iechyd meddwl? / What is mental health?"}, {"text_idx": "#000040", "text": "Erbyn heddiw, clywn yn aml am iechyd meddwl a salwch meddwl. Ond"}, {"text_idx": "#000042", "text": "Yn debyg i bob diwydiant, mae gan gyfieithu ei jargon a\u2019i brosesau"}]